Til tross for dette ble den eldre sønnen Gesalek ble valgt til konge av adelen, men hans styre ble katastrofalt. Teoderik sendte en hær ledet av Teudis mot Gesalek, tilsynelatende på vegne av Amalarik. Gesalek flyktet til nordlige Afrika for å søke støtte hos vandalene. Teoderiks østgotiske hær fordrev tilbake frankerne og dere burgundiske allierte. De tok kontroll over området Novempopulania i sørlige Gallia, området og byen Rodez, antagelig også Albi og ikke minst Toulouse. Som følge av at frankernes konge Klodvig døde i 511, forhandlet Teoderik fram en fredsavtale med hans etterfølgere, og sikret vestgotisk kontroll over de sørligste delene av Gallia for resten av den tiden som kongeriket eksisterte.